Lolland-Falsters Stifts-Tidende, 1832-08-07
Natten mellem den 8de og 9de Marts f. A. blev det anmeldt for Herredsfogden i Augustenborg, at en Pige, ved Navn Dorothea Ewald, der opholdt sig hos Huusmand Peder Christiansen Schau i Fyens haf, havde myrdet Huusmand Thomas Hansens noget over 4 Aar gamle Barn ved at nedkaste det i en Brønd. Ved den derefter iværksatte Rets-Undersøgelse blev der erhvervet Vished om Gierningen, og det oplystes, at samme var foretagen af fornævnte Dorothea Evald af Kjedsomhed til Livet. De nærmere Omstændigheder meddele vi her i Udtog: Tiltalte var mellem 26 og 27 Aar gl. og Datter af en Skomager i Faaborg i Fyen. Hun har blandt Andre ogsaa tjent Lægen Nagel i Sønderborg, hvor hun kom i Tjeneste ved Mikkelsdag 1830. Der stial hun 4 s. Courant, hvilket Huusbonden den 29de Decbr. 1830, da hun agtede at søge en anden Tjeneste, anførte paa hendes Skudsmaal, men dog nævnte Borttagelsen af de 4 s. som en Overilelse, og iøvrigt roste Tiltaltes Opførsel. Herover blev hun tungsindig, fik Kjede til Livet og forsøgte flere Gange paa at indtage Skedevand. Tjenesten hos Nagel blev hende bestandig meere utaalelig, og hun forlod derfor samme med hans Samtykke allerede ved Udgangen af Januar f. A. J Flensborg anholdt hun forgiæves om Tjeneste, og besluttede af den Aarsag at vende tilbage til Fyen, men formedelst Overfartens Vanskelighed indtingede hun sig Huusly hos Huusmand Peter Christiansen Schau i Fyenshaf, hvor hun flittig beskjæftigede sig med qvindelige Arbeider, skjøndt Tanken om Tyveriet hos Nagel bestandig formerede hendes Tungsindighed, der endog gik saavidt, at hun yttrede Lyst til at dræbe sig selv; men da hun ei havde kunne udføre denne Hensigt, var hun kommen paa den Tanke, at hun lettest vilde see sit Ønske at døe opfyldt, naar hun berøvede et andet Menneske Livet. Udenfor Schaus Naboes Huus fandtes en Brønd, i hvilken hun besluttede at nedkaste fornævnte i Nærheden boende Thomas Hansens Haarige Datter. Denne Handling blev udført paa følgende Maade: Efter at hun først havde lagt nogle Muursteen tilligemed et Skjørt og en Strikke tilrette ved Brønden, gik hun mellem Kl. 6 og 7 om Aftenen til Thomas Hansen, og bad om at maatte medtage den lille Maria, foregivende, at hun vilde forære hende noget Dukketøi. Da Forældrentillode dette, begav hun sig med Barnet til Brønden, bandt det, for at det ei skulde see hvad hun havde for, et Klæde om Hovedet og snoede Strikken om Livet paa det, for at forebygge, at det skulde arbeide med Benene; derpaa befæstede hun Skjørtet med Stenene til Barnets Hals og nedsænkede det i Brønden. Nu gif hun hjem og strax efter til Forældrene, hvor hun med megen Rolighed fortalte det Passerede. Efter omtrent 3/4 Times Forløb trak Faderen Barnets Liig op af Brønden. Ved Sagens Undersøgelse for Retten afgav Tiltalte strax en uforbeholden Tilstaaelse, og ligesom hun derved angav Kjedsomhed til Livet som Motiv til Handlingen, saaledes er der ved de skeete Efterforskninger ikke fremkommet Omstændigheder, som lade formode nogen anden Bevæggrund. Omtrent 3 Uger efter Arrestationen gjorde Tiltalte, som imidlertid var kommen til den Overbeviisning, at hun ikke vilde blive sikaffet paa Livet, paa nye Forsøg paa at berøve sig samme ved at sønderslaae det Leerkar og den Flaske, hvori der bragtes hende Spise- og Drikke, og efterhaanden nedsluge Skaarene tilligemed nogle Naale, men dette Forsøg havde ingen videre Virkning. Den slesvigske Overcriminalret har, ligesom vedkommende Under-Jnstants, dømt hende til at kagstryges og brændemærkes paa Panden, samt derefter at hensættes til Tugthuus=Arbeide for Livstid blandt de uærlige Forbrydere, for at bruges til de haardeste og foragteligste Arbeider m.v., efter Forordningen af 21de Decbr. 1767, men paa derom indkommen Forestilling formildede Hs. Maj. allernaadigst Dommen derhen, at foranmeldte Dorothea Ewald blot hensættes til Tugthuusstraf for Livstid, dog at denne Formildelse førstbekjendgjøres hende efter Dommens Publication.